პროექტი „ახალგაზრდების სამეწარმეო შესაძლებლობების მხარდაჭერა საქართველოში“

**ბიზნეს იდეების კონკურსი**

პროექტის განმახორციელებელი პარტნიორები არიან ბიზნეს საკონსულტაციო ქსელი საქართველო (BCNG) და ჰარჯუს ეკონომიკური განვითარების ცენტრი (HCEDC). პროექტი დაფინანსებულია ამერიკის შეერთებული შტატების სახელმწიფო დეპარტამენტისა და ესტონეთის საგარეო საქმეთა სამინისტროს მიერ.

**პროექტის საერთო მიზანია** ახალგაზრდების სამეწარმეო შესაძლებლობების განვითარება და ფინანსურ რესურსებზე ხელმისაწვდომობის ზრდა. პროექტი ორიენტირებულია ძირითადად დევნილი ახალგაზრდების ფინანსურ მხარდაჭერაზე. კერძოდ, ბიზნეს იდეების კონკურსის ბენეფიციართა 60%-ს იძულებით გადაადგილებული პირები შეადგენენ.

კონკურსში მონაწილეობა შეუძლიათ ახალგაზრდებს ინდივიდუალურად ან გუნდურად (წევრთა რაოდენობა არ არის შეზღუდული), თუ :

* აქვთ ბიზნეს იდეა;
* სურთ სამეწარმეო საქმიანობის დაწყება;
* მონაწილეობის მსურველის ასაკი არის 18 წლიდან - 29 წლის ჩათვლით (გუნდის შემთხვევაში მისი თითოეული წევრის ასაკი ჯდება წარმოდგენილ შეზღუდვაში);
* არ აქვს მიღებული დაფინანსება ამავე პროექტის ფარგლებში განხორცილებულ საგრანტო კონკურსში.

ბიზნეს იდეების კონკურსი მოიცავს 3 ეტაპს:

1. **ბიზნეს გეგმების მიღება და შეფასება -** კონკურსში მონაწილეობის მსურველებმა უნდა შეავსონ საკონკურსო აპლიკაცია და გამოაგზავნოს მითითებულ ელ. ფოსტაზე 1 სექტემბრიდან - 30 სექტემბრის ჩათვლით. მიღებული აპლიკაციები შეფასდება კომისიის მიერ. მიღებული ქულების საფუძველზე შეირჩევა საუკეთესო აპლიკაციები, რომლებიც მონაწილეობას მიიღებენ კონკურსის მეორე და მესამე ეტაპზე.
2. **შერჩეული ბიზნეს გეგმების განვითარება, მენტორინგის სესიები, სასწავლო ვიზიტები და ბიზნეს გეგმების განმეორებით შეფასება -**  მეორე ეტაპისთვის შერჩეულ აპლიკანტებს ჩაუტარდებათ ორკვირიანი ინტენსიური მოსამზადებელი კურსი, რომელიც მიზნად ისახავს ახალგაზრდების სამეწარმეო უნარების განვითარებას. ამ მიზნით, აპლიკანტებს წარმატებული ბიზნესმენების მიერ ჩაუტარდება მენტორობის სესიები. ამასთან, მათ საშუალება ექნებათ განავითარონ საკუთარი იდეა და მოამზადონ პრეზენტაცია კონკურსის დასკვნითი ეტაპისთვის ბიზნეს კონსულტანტების დახმარებით. მეორე ეტაპის დასასრულს, თითოეული მონაწილე აგზავნის განახლებულ ბიზნეს გეგმას, რომელთა შეფასება მოხდება კონკურსის ჟიურის მიერ დასკვნით ეტაპზე.
3. **საბოლოო პრეზენტაცია და გამარჯვებულების დაჯილდოება -** კონკურსის დასკვნით ეტაპზე გამოვლინდება 3 გამარჯვებული პროექტი:

* პირველ ადგილზე გასული პროექტი მიიღებს 7500 $-ის ეკვივალენტს ლარში;
* მეორე ადგილზე გასული პროექტი მიიღებს 5000 $-ის ეკვივალენტს ლარში;
* მესამე ადგილზე გასული პროექტი მიიღებს 3000 $-ის ეკვივალენტს ლარში;

კონკურსის გამარჯვებულები გამოვლინდება კომისიის მიერ განახლებული ბიზნეს გეგმებისა და დასკვნითი პრეზენტაციის საფუძველზე.

**მიღებული გრანტის გამოყენების წესები**

საგრანტო თანხები აუცილებელია მოხმარდეს ბიზნეს გეგმების განხორცილებას. კონკურსის მეორე ეტაპის დასრულებისას წარმოდგენილი ბიუჯეტების საფუძველზე, **პროექტის განმახორციელებელი მიიღებს გადაწყვეტილებას ბიუჯეტის რომელი მუხლები უნდა დაფინანსდეს მიღებული გრანტის თანხით.** **გამარჯვებული პროექტის ავტორი/ავტორები ვალდებული იქნებიან განახორციელონ თანადაფინანსება, ბიუჯეტით მოთხოვნილი ჯამური თანხისა და მიღებული გრანტის სხვაობის რაოდენობით.** გრანტის თანხების მინიმუმ 70% აუცილებელია გამოყენებულ იქნეს ძირითადი საშუალებების შესაძენად ხოლო მაქსიმუმ 30% საბრუნავი საშუალებების შესაძენად.

*გრანტის გამცემი იტოვებს უფლებას ზემოაღნიშნული პირობების შეუსრულებლობის შემთხვევაში გამარჯვებულ აპლიკანტს ჩამოართვას შესაბამისი საპრიზო ადგილი !*

**დაუშვებელია, გრანტების გამოყენება შემდეგი მიზნებისთვის:**

* სახელფასო სარგოების გასაცემად, მათ შორის სახელფასო დანამატის, პრემიის, არასამუშაო საათებში მუშაობის და სხვა დანამატების ასანაზღაურებლად;
* ჯარიმებისა და სახელმწიფო მოსაკრებლების გადასახდელად;
* ინდივიდუალური სამოგზაურო ან სასწავლო გრანტების დასაფინანსებლად;
* განმცხადებლის სასამართლო საქმეების განსახილველად ან სასამართლო დავებისთვის;
* ჰუმანიტარული სახის პროექტების დასაფინანსებლად;
* კონტრაქტის გაფორმებამდე გაწეული ხარჯების დასაფარად;
* უძრავი ქონების შესაძენად;
* მოწყობილობების შესაძენად რომელიც უშუალოდ არ არის დაკავშირებული პროდუქტის, მომსახურების წარმოებასთან;
* საბანკო გარანტიების ასანაზღაურებლად;
* საკონსულტაციო მომსახურების ხარჯების დასაფარად;
* საპროცენტო და სადაზღვეო ხარჯების დასაფარად;
* სხვა სახის ხარჯების დასაფინანსებლად რომელიც გათვალისწინებული არ არის პროექტის ბიუჯეტში;

**გამარჯვებული აპლიკანტები ვალდებულნი იქნებიან ყველა შესყიდვა განახორციელონ 2016 წლის ბოლომდე.** შესაბამისად ბიზნეს გეგმების შეფასებისას არ განიხილება ისეთი პროექტები, რომელთა საჭირო ინვენტარის/საშუალებების შესყიდვის პერიოდი აღემატება მოცემულ ვადებს.

**მონიტორინგი**

ბიზნეს საკონსულტაციო ქსელის წარმომადგენლები მოახდენენ იმ ახალგაზრდების ბიზნეს საქმიანობის ფინანსურ მონიტორინგს, რომელთაც გადაეცემათ გრანტები. დაფინანსებული აპლიკანტები ვალდებულნი იქნებიან წარმოადგინონ ფინანსური ანგარიში და ბუღალტრული დოკუმენტები.

**საინფორმაციო შეხვედრები**

პროექტის შესახებ საინფორმაციო შეხვედრები გაიმართება შემდეგ ქალაქებში: თბილისი, ბათუმი, ახალციხე, ქუთაისი, ზუგდიდი, თელავი და გორი. სამუშაო შეხვედრების შესახებ ზუსტი თარიღისა და დროის გასაგებად იხილეთ:

ვებ გვერდი: [www.economists.ge](http://www.economists.ge)

და პროექტის Facebook გვერდი: [ახალგაზრდების სამეწარმეო შესაძლებლობების მხარდაჭერა საქართველოში](https://www.facebook.com/%E1%83%90%E1%83%AE%E1%83%90%E1%83%9A%E1%83%92%E1%83%90%E1%83%96%E1%83%A0%E1%83%93%E1%83%94%E1%83%91%E1%83%98%E1%83%A1-%E1%83%A1%E1%83%90%E1%83%9B%E1%83%94%E1%83%AC%E1%83%90%E1%83%A0%E1%83%9B%E1%83%94%E1%83%9D-%E1%83%A8%E1%83%94%E1%83%A1%E1%83%90%E1%83%AB%E1%83%9A%E1%83%94%E1%83%91%E1%83%9A%E1%83%9D%E1%83%91%E1%83%94%E1%83%91%E1%83%98%E1%83%A1-%E1%83%9B%E1%83%AE%E1%83%90%E1%83%A0%E1%83%93%E1%83%90%E1%83%AD%E1%83%94%E1%83%A0%E1%83%90-%E1%83%A1%E1%83%90%E1%83%A5%E1%83%90%E1%83%A0%E1%83%97%E1%83%95%E1%83%94%E1%83%9A%E1%83%9D%E1%83%A8%E1%83%98-1551513328453180/?fref=ts)

**კონტაქტი**

პროექტის შესახებ დამატებითი ინფორმაციის მისაღებად მოგვმართეთ 09:00 საათიდან 18:00 საათამდე:

მობ: 595 04 08 01 - მარიამ ჯიბუტი

557 48 20 07 - მარიამ ბიწაძე

ტელ: (+995 32) 2922839

ელ. ფოსტა: [m.jibuti@economists.ge](mailto:m.jibuti@economists.ge) ან

[m.bitsadze@economists.ge](mailto:m.bitsadze@economists.ge)